කැකිරාව, සුරියගම ප්‍රදේශයේදී දඹුලු ඔයේ දියනෑමට ගොස් දියේ ගිලි අතුරුදන්වූ කාන්තාවකගේ සිරුරක් පැය 18 කට පසුව සොයාගෙන තිබෙනවා.මෙලෙස මියගොස් ඇත්තේ හොරණ, කොබවක ප්‍රදේශයේ පදිංචි 54 හැවිරිදි ලියනආරච්චිගේ සිරියලතා නමැති දෙදරු මවක්.සිය දියණිය විවහ වී සිටින සුරියගම ප්‍රදේශයේ ඇති නිවසට පැමිණ සිටි අවස්ථාවේ ඇයට මෙම අනතුර සිදුව තිබෙනවා.ඊයේ (12) පස්වරුවේ දිය නෑමටගොස්  ඇදුම් මාරු කිරීමට ඇය, ඇල අසලට ගොස් ඇති අතර පසුව පය පැටලී කාන්තාව ඇලට වැටී ගසාගෙන ගොස් අතුරදන්ව ඇති බව කැකිරාව පොලිසිය පවසනවා.පසුව පොලිසිය සහ ගම්වාසීන් එක්ව පැය 18ක කාලයක් පුරා කළ මෙහෙයුමකින් අනතුරුව පදුරක සිරවී තිබියදී අදාල සිරුර අද උදෑසන සොයාගත් බවයි අප වාර්තාකරු සදහන් කළේ.මරණය සම්බන්ධයෙන් වැඩිදුර පරීක්ෂණ කැකිරාව පොලිසිය විසින් පවත්වන බව සදහන්.